Pus

Lo pus es una substància blanca o jauna producha pel còrs pendent los procèssus infeccioses. Un abscès es una acumulacion de pus dins un teissut barrat. Una colleccion visibla de pus jos l'epidèrma se sona pustula o gra. Lo pus es produch per de cellulas blancas mòrtas o vivas que viatjan als espacis intercellulars a l'entorn de las cellulas afectadas. Lo pus se compausa, principalament, de microorganismes mòrts, de globuls blancs mòrts, e de rèstas de teissuts damats.

Categoria:Medecina